钦定古今图书集成/历象汇编/庶征典/第174卷 > 《田家五行》 > 晋
## 钦定古今图书集成/历象汇编/庶征典/第174卷 > 《田家五行》 > 晋

### 武帝太康九年有犬鼻行地

按《晋书武帝本纪》，不载。　按《晋书五行志》，“武帝太康
九年，幽州有犬鼻行地三百馀步。天戒若曰，是时帝
不思和峤之言，卒立惠帝，以致衰乱。”是言不从之罚
也。

### 惠帝元康 年掘地获犬子二

按《晋书惠帝本纪》，不载。　按《五行志》，“惠帝元康中，吴
郡娄县人家闻地中有犬子声，掘之得雌雄各一，还
置窟中，覆以磨石，经宿失所在。天戒若曰，帝既衰弱，
藩王相谮，故有犬祸。”

### 永兴元年犬生子无头

按《晋书惠帝本纪》不载。　按《五行志》，“永兴元年，丹阳
内史朱逵家犬生三子，皆无头。后逵为扬州刺史曹
武所杀。”

### 怀帝永嘉五年狗人言

按《晋书怀帝本纪》，不载。　按《五行志》，“孝怀帝永嘉五
年，吴郡嘉兴张林家狗人言云天下人饥死。于是果
乱，天下饥荒焉。”

### 愍帝建兴元年狗与猪交

按《晋书，愍帝本纪》，不载。　按《五行志》，“建兴元年，狗与
猪交。”按《汉书》，景帝时有此，以为悖乱之气，亦犬豕祸
也。犬，兵之革占也。豕，北方匈奴之象也。逆言失听，异
类相交，必生害也。

### 元帝太兴 年地坼有犬子二

按《晋书元帝本纪》，不载。　按《五行志》：“元帝太兴中，吴
郡太守张懋闻斋内床下犬声，求而不得，既而地自
坼，见有二犬子，取而养之，皆死。寻而懋为沈充所杀。”
京房《易传》曰：“谗臣在侧，则犬生妖。”

太兴四年，地中获犬子二。

按：《晋书元帝本纪》，不载。　按《五行志》，“太兴四年，庐江
灊县何旭家忽闻地中有犬子声，掘之得一母犬，青
黧色，状甚羸瘦，走入草中，不知所在。视其处有二犬
子，一雌一雄，哺而养之，雌死雄活。及长为犬，善噬兽。
其后旭里中为蛮所没。”

### 永昌二年讹言以白犬胆疗虫病犬价暴贵

按《晋书元帝本纪》不载　按《五行志》。永昌二年大将
军王敦下。据姑孰百姓讹言行虫病。食人大孔。数日
入腹。入腹则死。疗之有方。当得白犬胆以为药。自淮
泗遂及京师。数日之间。百姓惊扰。人人皆自云己得
虫病。又云始在外时。烧铁以灼之。于是翕然被烧灼
者十七八矣。而白犬暴贵。至相争夺。其价十倍。或有
自云能行烧铁灼者，赁灼百姓，日得五六万，惫而后
已，四五日渐静。《说》曰：“夫裸虫，人类，而人为之主。今云
虫食人，言本同臭类而相残贼也。自下而上，明其逆
也。必入腹者，言害由中，不由外也。犬有守卫之性，白
者金色而胆，用武之主也。帝王之运，王霸会于戌，戌
主用兵。金者《晋》，行火烧铁以疗疾者，言必去其类而
来，火与金合德，共除虫害也。”按中兴之际，大将军本
以腹心受伊、吕之任，而元帝末年，遂改京邑。明帝谅
暗，又有异谋，是以下逆上，腹心内烂也。及钱凤、沈充
等逆兵四合，而为王师所挫，逾月而不能济水。北中
郎刘遐反，淮陵内史苏峻率淮、泗之众以救朝廷，故
其谣言首作于淮、泗。朝廷以弱制强，罪人授首，是用
《白犬胆》可救之效也。